Тараз университетінің экспедициясы киелі орындарды аралауға аттанды
DATE: 14:24, 20 Маусым 2017 | GMT +5
TITLE: Тараз университетінің экспедициясы киелі орындарды аралауға аттанды
URL: https://kaz.inform.kz/news/taraz-universitetinin-ekspediciyasy-kieli-oryndardy-aralauga-attandy_a3037786/
META: DATE: 14:24, 20 Маусым 2017 | GMT +5
TOTAL WORDS: 112
AUTHOR(S):
TEXT: «Туған жер» бағдарламасы аясында ұйымдастырылған экспедицияның жоспарында - жергілікті географияны, археологияны, сондай-ақ Жамбыл облысындағы ұлыстардың тарихын зерттеу, Қарахан мен Айша бибі, Тектұрмас пен Ақыртас кесенелері сынды киелі орындарда болу. «Бұл - соңғы жылдардағы екінші ірі экспедициямыз, - деді ТарМУ ректоры Махметқали Сарыбеков. - 2015 жылы Қазақ хандығының 550 жылдығына орай біздің университетіміз «Ұлы халық жолымен» экспедициясын ұйымдастырды, оның нәтижесі бойынша Қазақ хандығының негізін қалаушылар - Керей мен Жәнібек хандардың Шу өзенінің сағасымен жүріп өткен жолының картасы жасалды. ТарМУ Гуманитарлық-әлеуметтік ғылымдар факультеті «Қазақстан тарихы» кафедрасының өкілдері «Әулие ата - киелі мекен» екі апталық экспедициясы кезінде үш бағыт бойынша жүріп өтіп, Жуалы, Жамбыл, Талас, Сарысу, Байзақ, Шу, Мойыңқұм, Рысқұлов, Меркі және Қордай аудандарында болады
